Die wolk | Toortsie, Kameel en Bokbaaivygie se blog
Nog ‘n Bruis storie – ‘n Vroeë Kersfees →
Posted on Januarie 17, 2017	by Toortsie
Kyk, sommige van die dinge wat vandag gebeur, is net te groot en onverstaanbaar vir hierdie ou kop. Ek het eintlik mos al jare gelede besluit, ek gaan nie probeer byhou nie, ek sit net op my boude, tel my voete op en laat die dinge maar gebeur waar en hoe en wanneer dit wil, en dan, wanneer ek kans sien, sit ek my voete neer vir ‘n rukkie en probeer dit wat rondom my is te verstaan, net om weer voete in die lug te sit tot tyd en wyl.
Dis nou oor al die elektroniese veranderinge wat gebeur rondom ons. Nooit as te nimmer kan ek bybly nie en dis skoon belaglik om te probeer! Ek doen wat ek kan, leer soveel ek kan of nodig vind, en laat die res maar voorthol.
Nou ja, die wolk. Of ons nou wil of nie, dis iets wat ons al hoe meer gebruik. Ons stoor ons goedjies op WordPress, iewers in die wolk, waar die wolk ook al is. Ons bêre ons belangrike inligting in Dropbox of Google Drive of waar ook al, omdat dit glo ‘veiliger’ is om dit daar te bêre as op jou rekenaar wat enige oomblik kan ingee. Want sien, rekenaars hou ook nie meer lewenslank nie, hulle wil kort-kort vervang word.
En dan is dit mos darem tog te lekker as ek daar in Koekenaap is en manlief vra my gou iets van die besigheid, om sommer op my selfountjie te loer wat die antwoord is. Alles danksy die wolk!
En danksy die wolk kan ek vir Jannie betaal wat hy betaal moet word, waar ek ook al is, solank daar net sein is. Tog te wonderlik!
Ons stoor en ons stoor onse goedjies in daai wolk, nes ons in die ou dae ons rakke voller en voller gepak het. Nee ek jok! Ek sien dit mos nou: Nes ons nog steeds ons rakke tot oorlopens volpak, stoor ons nou die wolk ook tot oorlopens toe vol!
En ek is kleintyd op skool geleer, wolke raak vol. Mnr Potgieter het in standerd 4 die wonderlikste ding gehad wat hy vir ons gewys het oor die watersiklus. Man, hy kon dit nog so 6 keer vir my gewys het, ek was mal daaroor! Dis dieselfde water wat ons drink, wat ons piepie, wat oor drie klippies loop en weer skoon kom, wat in ondergrondse riviere beland, wat weer in mere of boorgate beland, wat in die see beland, wat verdamp, wat wolke volmaak en dan reën dit!
Nou wonder ek, hoe lank voor hierdie wolke hier bo ons kop, hierdie inligtingswolke vol raak en begin reën? WAT WORD DAN VAN DIE GOED WAT ONS GESTOOR HET? Wat word van my 1000+ bloginskrywings wat ek reeds gemaak het? Gaan dit sommer net verdamp soos sommige reëndruppeltjies verdamp?
This entry was posted in Sosiale media and tagged Cloud, Elektroniese wolk. Bookmark the permalink.
34 Responses to Die wolk
Januarie 17, 2017 om 10:27 vm
Jo-jo, hier het jy nou iets beet. Dankie tog ek het ook al die ‘reg’ om net my voetjies op te tel en dinge gade te slaan. Die wolk maak nie vir my sin nie, en my “dropbox” is net ñ nuttelose prentjie op my foon. Ek stel baie meer belang in jou meneer Potgieter se uitleg oor die watersiklus. Moet die storie ook aan my kleinkinders verduidelik, dit is goed uitgelê.
Januarie 17, 2017 om 10:31 vm
Dit was so ‘n prent waar alles beweeg het. Die water het gereën en gevloei en verdamp. Oeee ek sou wat wou gee om weer daai ding te sien. Daai prent het die begrip in my kop vasgelê. Dit het met ‘n battery of iets gewerk.
Januarie 17, 2017 om 10:34 vm
Ek het dit gou neergeskryf en teen my winkeltjie se kennisgewing bord vasgesit. Sou wat wou gee om om die prent te kon sien.
Januarie 17, 2017 om 10:41 vm
Leon Ferreira sing in ‘Daar’s ‘n rede’, : Dieselfde water wat uit my swembad verdwyn, reën môre op jou plaas.
Januarie 17, 2017 om 10:39 vm
Ek is nog jonk en nie eers ek verstaan hierdie wolk besigheid nie…tegnologie is vir my net complicated. My man se IT-boffin neef het my so mooi probeer verduidelik hierdie vakansie, maar die wieletjie draai net en die hamster lê uitgepass.
Januarie 17, 2017 om 10:42 vm
Ek dink oor tyd gaan die wieletjie net al hoe meer draai en draai en draaaaaaaaaaiiiiii
Januarie 17, 2017 om 10:53 vm
Rugsteun liewer jou blog na jou hardeskyf maar maak baie, baie seker om ook jou data te stoor op ten minste twee ander hardeskywe. Nie op SSD of flashdrives nie.
Transcend verkoop militêre graad eksterne hardeskywe vir minder as ‘n duisend Rand per terrabyte. Ek weet ComputerMania in Langstraat hou dit aan.
Die wolk is geensins ‘n veilige plek vir data nie want force majeure en ander omstandighede kan veroorsaak dat jy nie toegang daartoe kan verkry nie. Daar is legio ander redes, vanaf politiek tot godsdiens, maar wolkies verdamp en winde dryf dit weg. Tap by jou eie boorgat, stoor in jou eie tenk.
Netnou Drop iemand die Box, en dan?
On 17 Jan 2017 10:20, “Toortsie, Kameel en Bokbaaivygie se blog” wrote:
> Toortsie posted: “Kyk, sommige van die dinge wat vandag gebeur, is net te > groot en onverstaanbaar vir hierdie ou kop. Ek het eintlik mos al jare > gelede besluit, ek gaan nie probeer byhou nie, ek sit net op my boude, tel > my voete op en laat die dinge maar gebeur waar en hoe” >
Januarie 17, 2017 om 11:05 vm
Is daar ‘n manier wat jy jou hele blog op een slag kan stoor of moet ek nou elke bloginskrywing een-een aflaai? Die goed wat in dropbox lê, is mos darem op my rekenaar ook, if nie?
Januarie 17, 2017 om 5:49 nm
Ja, gaan kyk iewers in jou Settings of Dashboard. As my rekenaar gewerk het, kon ek vir jou screenshots gemaak het.
Januarie 17, 2017 om 1:13 nm
It’s your content; you can do whatever you like with it. Go to My Site → Settings and select the Export tab to download a copy of your blog’s content. The content will be delivered as a series of XML files, which will contain your posts, pages, comments, categories, tags, and references to your site’s images.
The link will contain a download of a .zip file containing any export files (larger blogs will include more than one export file). This ensures the completeness and fastest performance of the export process. When importing back into another blog, you’ll need to unzip the file and import each of the .xml files individually.
If you’d like to carry on with blogging, it’s safe to navigate away from the screen once the export is in progress. We’ll also email you a link to the export file, which will remain available for download for about a week.
Note: This will ONLY export your posts, pages, comments, categories, and tags; uploads and images may need to be manually transferred to the new blog. The current version of the WordPress.org installation gives you the option to import uploaded files, but the blog you are importing from must be live and serving images properly in order for it to work. So, if you intend to delete content (or the whole blog) here at WordPress.com, please wait until after media files have successfully been imported into the new blog, and make sure your site is not set to private!
Januarie 17, 2017 om 5:50 nm
Januarie 17, 2017 om 3:50 nm
Jy sien ek het ook al ‘n pr keer oor dieselfde ding gesit en dink…
Januarie 17, 2017 om 4:08 nm
En wat was jou gevolgtrekking?
Januarie 17, 2017 om 4:21 nm
Back up deur meer belangrike dokumente en fotos eerder te druk en in ‘n “regte egte boks” te file as dit dan nie anders kan nie….
Januarie 17, 2017 om 5:39 nm
Nou die aand vir skoonseun gevra hoe veilig is hierdie wolk!!! Klink vir my ook of hy een of ander tyd moet bars. My man het sopas sy laptop wat stukkend was gaan haal en ja al die inligting is skoongevee. Gelukkig is dit in die wolk gestoor sê hy. Dus werk die wolk darem nog. Ek myself stoor op ‘n eksterne hardeskyf.
Januarie 17, 2017 om 5:45 nm
Ek sal moet leer hoe werk ‘n eksterne hardeskyf. … sleg met die stoordery… dis hoekom ek my goed in die wolk bêre … en worrie!
Januarie 17, 2017 om 10:41 nm
Toorts ek copy my blog na Word toe en save5 dit in my blog leêr. Wanneer daar genoeg blogs in die leêr is sit ek dit oor op my eksterne hardeskyf.
Januarie 18, 2017 om 3:41 nm
So doen jy dit ELKE keer as jy skryf? Oeee ek is nie goed met sulke goed nie!
Januarie 18, 2017 om 6:26 nm
Dis soos liasering. Vat ‘n middag en liaseer jou blogs 🙂
Januarie 18, 2017 om 10:33 nm
My dearrie, ek het ‘n jaar nodig! 🙂
Januarie 19, 2017 om 12:00 nm
Lekker laat jy my nou lag!!!
Januarie 17, 2017 om 6:46 nm
Daai wolk klink te veel na ‘n donderwolk en ek hou die maar by eksterne hardeskyf
Januarie 17, 2017 om 8:08 nm
Maar wat van jou blog?
Januarie 18, 2017 om 6:13 nm
*fluister* my blog is eintlik nrt ‘n getjommel. en van geen histories, letterkundige of enige bruikbare waarde.. Die kommentaar het gewoonlik meer waarde as die inhoud.
Hoor hoe beskeie! Tog geniet ons jou blog terdeë.
Dis nou n bewolkte storie. Wat nou as dit n wollose dag is in jou omgewing vlieg dit dan na die plek waar daar wel n wolk is? (Ek grap maar hoor!)Ek sien mos ook in my gedagte die “wolk” wat al vetter en vetter word en dan sal daar maar seker klein wolkies wees om ekstra op te vang.
Man, hier by ons waai die wind die woke behoorlik deurmekaar, en hier is nog rookwolke ook, want die Kaap is aan die brand. Ek hoop nie die internetwolk is ook tussenin nie! 🙂
Januarie 18, 2017 om 9:09 nm
Sjoe, daardie rookwolke klink gladnie gesond nie. Sleg om te hoor van brande. Dis tragies dat alles so vernietig word.
Januarie 18, 2017 om 10:34 nm
Ek hoor woorde ten opsigte van die brande wat ek nie hier wol noem nie. Angswekkend!
Januarie 19, 2017 om 5:56 vm
Iemand wat nogals heelwat weer, skryf:
Wel die wolk is meer soos ‘n klomp kamers propvol rekenaars en yskoue aircon en allerhande fancy cooling stuff. Die sekuriteit daarop is baie goed, maar nie te sê inligting lek nie uit te danke aan hackers nie. Gaan kyk gerus op YouTube na John Oliver (LastWeekTonight) se onderhoud met Edward Snowden om meer oor die politieke aspek van die sekuriteit te verstaan. Hy het nie die mooiste voorbeeld gebruik om dit te verduidelik nie, maar enigiemand kan dit verstaan.
Januarie 19, 2017 om 5:57 vm
Hy skryf ook: verder wil ek ook noem dat die stoorplek sal nie sommer maklik opraak nie, en te danke aan RAID tegnologie (of iets soortgelyk) is die inligting nie net op een hardeskyf op ‘n slag gestoor nie, maar op verskillende hardeskywe regoor die wêreld. Waar mense se algemene backups is weer op een external in ‘n kas iewers lê (ek is ook een van daai).
Januarie 19, 2017 om 7:49 vm
Kan dit beslis goed glo. Hier in NZ was daar ook n bosbrand wat vandag eers onder beheer gebring is. Ergste is n klein dorpie se huise het afgebrand. Dit alles net omdat mense nie luister as daar geen vuur gemaak mag word nie. Daar by julle is dit veel ernstiger.
Januarie 19, 2017 om 8:20 vm